EkBass/fiwiki-20250220-pages-articles huggingface dataset:
Leppävirran lukio

Leppävirran lukio on Leppävirran keskustassa toimiva suomenkielinen lukio. Vuonna 2023 koulussa oli noin 80 oppilasta. Leppävirran lukio on laadukas, kansainvälinen ja innostava lähilukio. Lukiossa on panostettu oppilaiden hyvinvoinnin edistämiseen ja kansainvälisyyteen. Leppävirran lukion on osa Kuopion seudun urheiluakatemia toimintaa ja lukio tarjoaa laadukkaat harrastamisen mahdollisuudet. Vuonna 2014 Leppävirran lukion opiskelijoiden puoltoäänien lukiokohtainen keskiarvo oli yli valtakunnallisen keskiarvon. Lukio menestyi hyvin Valtion taloudellisen tutkimuskeskuksen (VATT) tekemässä lukioiden laatuvertailussa, jossa se oli kolmen parhaiten pärjänneen lukion joukossa (muut Mynämäen ja Reisjärven lukio). ==Katso myös== *https://peda.net/leppavirta/lukio ==Lähteet== Luokka:Leppävirran oppilaitokset Luokka:Suomen lukiot
Hyytelösammaleläin

Hyytelösammaleläin (Pectinatella magnifica) on järvisammaleläimiin kuuluva sammaleläinlaji. Se on eliöiden muodostama yhdyskunta, jollainen voi kasvaa joskus jopa puolen metrin kokoiseksi halkaisijaltaan. Ne muodostavat läpikuultavan massan, jonka ulkopinnalla on tähtimäisiä kukkia. Eliön tiheys on samanlainen kuin gelatiinin, ja sen voi hajottaa helposti pienempiin osiin. Sammaleläin elää kasviplanktonilla, jota se siivilöi vedestä. Eläimet lisääntyvät silmikoimalla, ja yhdyskunnan kasvaessa suureksi se voi jakaantua. Hyytelösammaleläintä tavataan enimmäkseen Pohjois-Amerikassa ja jonkin verran Euroopassa. Se kiinnittyy usein johonkin alustaan, mutta voi myös ajelehtia irrallaan. Talveksi se jättää jälkeensä statoplasteiksi kutsuttuja talvehtimisvaiheita, joista se taas keväällä aloittaa kasvamisen. Keväällä statoplastista kehittyy toukka. Aikuistuessaan toukat kiinnittyvät johonkin alustaan, kuten vesikasviin tai risuun, ja muodostavat yhdyskunnan. Yhdestä yksilöstä voi muodostua useita statoplasteja, ja jokaisesta statoplastista voi syntyä uusi yhdyskunta. thumb|Hyytelösammaleläimen statoplasti == Suomessa == Suomi on hyytelösammaleläimen pohjoisimpia esiintymisalueita. Suomessa hyytelösammaleläintä on tavattu 2000-luvun alusta alkaen, ensin Saimaan kanavasta ja sitten Vuoksen vesistön varrelta Iisalmesta ja Joensuusta saakka. Kesällä 2017 sitä tavattiin ensimmäisen kerran Vuoksen vesistön ulkopuolella, Lempäälässä Lempoisten uimarannalta. Vuosina 2018 ja 2019 sitä löytyi myös Pirkanmaan Pyhäjärven eteläosista. Suomeen se on kulkeutunut todennäköisesti laivojen painolastiveden mukana Keski-Euroopasta.Uimarannan outo möllykkä paljastui sammaleläimeksi – Lempäälän löytö ensimmäinen Vuoksen vesistön ulkopuolella Yle, 2017 Se voi levitä myös vesilintujen ja kalojen välityksellä.https://www.reabic.net/journals/mbi/2018/1/MBI_2018_Vuorio_etal.pdf Vaikka hyytelösammaleläin on Suomessa vieraslaji, ei siitä toistaiseksi tiedetä olevan haittaa muille eliöille tai vesistöille. Hyytelösammaleläin saattaa kuitenkin olla vahingoksi viljellyille ja villinä eläville lohikalojen kannoille levittämällä munuaissairautta aiheuttavaa loiseläintä Tetracapsuloides bryosalmonae. Pirkanmaan ELY-keskus neuvoo estämään hyytelösammaleläinten lisääntymistä keräämällä sammaleläinten yhdyskunnat pois vedestä ennen kuin ne alkavat tuottaa lisääntymissoluja. Havaitut eläimet tulisi nostaa kuivalle maalle ja kompostoida tai haudata maahan. Sammaleläinten esiintymistä voi yrittää vähentää myös poistamalla rannasta mahdollisia kiinnittymispintoja, kuten vesikasveja ja oksia. Lisäksi kalastusvälineiden puhdistukseen toivotaan huolellisuutta. Hyytelösammaleläin vaatii elääkseen vähintään 15-asteista vettä. Ilmaston lämpeneminen on nostanut Suomen järvien keskilämpötilaa useilla asteilla. == Lähteet == == Aiheesta muualla == * Laji.fi: Hyytelösammaleläin (Pectinatella magnifica) * ITIS: Pectinatella magnifica * Havaintoja hyytelösammaleläimestä Vieraslajit.fi:n kartalla Luokka:Järvisammaleläimet
Tietolan koulu (Leppävirta)

Tietolan koulu oli Leppävirran keskustassa toimiva suomenkielinen erityiskoulu (luokka-asteet 0–10). Se toimi samassa pihapiirissä Leppävirran kirjaston ja Leppävirran lukion sekä kirkonkylän uuden päiväkodin kanssa. Samassa rakennuksessa on toiminut myös Leppävirran taidekoulu. Vuonna 2005 erityiskoulua kävi 36 oppilasta. Sittemmin Tietolan koulu on yhdistetty Alapihan kouluun ja näille rakennettiin Leppäkertun koulu, joka tuli 2018 lopussa uudisrakennukseen muuttaneiden koulun nimeksi. Kuva:Tietolan koulu2 - Leppäviirta - m.jpg|Tietolan koulutaloa (Savonkatu 49). Kuva:Alapihan koulu - Leppävirta - m.jpg|Alapihan koulu Leppävirralla (Leppävirrantie 14). ==Lähteet== Luokka:Leppävirran oppilaitokset Luokka:Suomen peruskoulut
ByKolles Racing

ByKolles Racing (tunnetaan paremmin nimellä Kodewa GmbH & Co. KG) on saksalainen autourheilutalli, jonka perustivat Romulus Kolles ja Colin Kolles vuonna 2000. Nykyään talli kilpailee FIA World Endurance Championship -sarjassa. Talli autoihin kuuluu Le Mans Prototype -luokituksen mukainen CLM P1/01. == Aiheesta muualla == * Kotisivut Luokka:Saksalaiset autourheilutallit Luokka:FIA World Endurance Championship -tallit
Kulkusammaleläin

Kulkusammaleläin (Cristatella mucedo) sammaleläin, joka kuuluu Cristatellidae- heimoon ja on Cristatella-suvun ainoa jäsen.Cristatella mucedo ==Levinneisyys== Lajia on esiintynyt Pohjois-Amerikan koillisosissa (Kanadassa,Species list of Albertas bryozoans on Aquatic Invertebrates of Alberta ja Yhdysvalloissa), Britanniassa, Alankomaissa sekä Pohjois-Euroopassa (Norja ja Suomi) merenpinnan tasosta aina 1 116 metriin saakka. ==Elinalue ja ekologia== Laji viihtyy parhaiten viileissä vesissä. Ne elävät statoplastisissa yhdyskunnissa. Ne elävät joko joissa tai järvissä ja myös keinotekoisissa vesissä, kuten sorakuopissa. Eurooppalaiset populaatiot ovat geneettisesti melko homogeenisiä, kun taas pohjoisamerikkalaiset populaatiot ovat hyvin heterogeenisiä. On jonkin verran todisteita kahdesta päälinjasta, jotka ehkä edustavat tuntemattomia lajeja tai alalajeja, joiden hybridit ovat synnyttäneet geneettistä erilaisuutta. ==Lähteet== Luokka:Järvisammaleläimet
Alapihan koulu

Alapihan koulu oli joulukuuhun 2018 saakka Leppävirran keskustassa toiminut suomenkielinen alakoulu (luokka-asteet 1–6). Sen opetukseen oli loppuvaiheessa yhdistetty aiempi Tietolan koulu (erityiskoulu, luokka-asteet 0-10). Koulun sisäilman ilmanlaatua selvitettiin useaan otteeseen oppilaiden ja henkilökunnan oireiltua. Koulurakennuksen katsottiin olevan tiensä käyttöikänsä loppupäässä ja terveyshaitan syntymistä koululaisille pidetään mahdollisena. Ratkaisuksi pohdittiin korvaavien väistötilojen käyttöä ja uuden koulurakennuksen rakentamisesta Leppävirran keskustaan. Joulukuussa 2018 Alapihan ja Tietolan koulut muuttivat yhdistyneenä uudisrakennukseen ja uudeksi koulun nimeksi tuli Leppäkertun koulu. ==Lähteet== Luokka:Suomen peruskoulut Luokka:Leppävirran oppilaitokset
Paloahon koulu

Paloahon koulu on Kuopion Julkulassa toimiva suomenkielinen erityiskoulu. ==Lähteet== Luokka:Kuopion peruskoulut
Pulkonkosken koulu

Pulkonkosken koulu on Kuopion Maaningan Pulkonkoskella toimiva suomenkielinen alakoulu (luokka-asteet 1–6). Kyläkoulua käy noin 30 oppilasta (2022–2023). ==Lähteet== Luokka:Kuopion peruskoulut Luokka:Maaninka
Pesäpallon naisten Mestaruussarjan kausi 1967

Pesäpallon naisten Mestaruussarjassa kaudella 1967 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Työväen Mailapojat voitettuaan Puna-Mustat uusintaottelussa.PuMu kausi 1967 - naisten tilastot == Naisten Mestaruussarja == Joukkue O V T H Juoksut Pisteet Työväen Mailapojat 10 9 0 1 156-51 18 Puna-Mustat 10 9 0 1 191-65 18 Helsingin Pallo-Toverit 10 8 0 2 206-67 16 Oulun Lippo 10 7 1 2 135-95 15 Jyväskylän Kiri 10 5 0 5 89-111 10 Hyvinkään Tahko 10 5 0 5 86-144 10 Lännen Pallo 10 4 0 6 108-140 8 Puurtilan Kisa-Pojat 10 3 1 6 113-165 7 Roihuvuoren Roihu 10 2 0 8 96-133 4 Lapuan Virkiä 10 1 0 9 71-149 2 Loimaan Palloilijat 10 1 0 9 58-190 2 Uusinta mestaruudesta: Työväen Mailapojat - Puna-Mustat 14-4 Mestarit: Tuula Kämäräinen, Anja Ilonen, Tuula Salonen, Sirkka Kämäräinen, Terttu Kämäräinen, Mirja Virtaniemi, Raija Ahonen, Kaarina Kansikas, Sirpa Malinen, Aira Vainio. ==Palkinnot naisten Mestaruussarjassa== Palkinto Pelaaja Joukkue Vuoden naispesäpalloilija Tuula Rantanen Pallo-Toverit Lyöjäkuningatar Tuula Rantanen Pallo-Toverit Etenijäkuningatar (molemmilla 33 tuotua) Tuula Rantanen Pallo-Toverit Etenijäkuningatar (molemmilla 33 tuotua) Tuula Uuttu Puna-Mustat ==Lähteet== * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Naisten SM- sarjan ottelut Naisten 1967 Luokka:Vuoden 1967 pesäpallo
Pesäpallon naisten Mestaruussarjan kausi 1966

Pesäpallon naisten Mestaruussarjassa kaudella 1966 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Helsingin Pallo-Toverit puhtaalla pelillä.PuMu kausi 1966 - naisten tilastot == Naisten Mestaruussarja == Joukkue O V T H Juoksut Pisteet Helsingin Pallo-Toverit 10 10 0 0 242–47 20 Puna-Mustat 10 7 0 3 181–80 14 Jyväskylän Kiri 10 7 0 3 194–120 14 Hyvinkään Tahko 10 7 0 3 141–102 14 Lännen Pallo 10 5 1 4 107–118 11 Työväen Mailapojat 10 5 1 4 92–105 11 Oulun Lippo 10 5 0 5 123–84 10 Puurtilan Kisa-Pojat 10 4 0 6 122–171 8 Hämeenlinnan Paukku 10 2 0 8 95–168 4 Kuopion Kelta-Mustat 10 2 0 8 77–170 4 Parkanon Urheilijat 10 0 0 10 41–250 0 Karsinta: Reisjärven Pilke – Puurtilan Kisa-Pojat 2–28 Mestarit: Tellervo Haapaniemi, Aulikki Pihlajamäki, Ritva-Liisa Vainio, Auli Liesto, Tuula Rantanen, Sinikka Sundberg, Seija Happonen, Maija Reinilä, Riitta Hämäläinen, Helena Lohman, Kirsti Ristlakki. ==Palkinnot naisten Mestaruussarjassa== Palkinto Pelaaja Joukkue Vuoden naispesäpalloilija Tuula Rantanen Pallo-Toverit Lyöjäkuningatar Tuula Rantanen Pallo-Toverit Etenijäkuningatar Auli Liesto Pallo-Toverit ==Lähteet== * Matti Rasilainen: Naisten SM-sarja 1966 (pdf) * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Naisten SM- sarjan ottelut Naisten 1966 Luokka:Vuoden 1966 pesäpallo
Pesäpallon naisten Mestaruussarjan kausi 1965

Pesäpallon naisten Mestaruussarjassa kaudella 1965 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Helsingin Pallo-Toverit puhtaalla pelillä.PuMu kausi 1965 - naisten tilastot == Naisten Mestaruussarja == Joukkue O V T H Juoksut Pisteet Helsingin Pallo-Toverit 10 10 0 0 287-56 20 Työväen Mailapojat 10 9 0 1 153-67 18 Puna-Mustat 10 8 0 2 179-52 16 Oulun Lippo 10 7 0 3 190-114 14 Jyväskylän Kiri 10 5 0 5 113-109 10 Kuopion Kelta- Mustat 10 5 0 5 99-198 10 Hyvinkään Tahko 10 3 0 7 104-155 6 Lännen Pallo 10 3 0 7 74-125 6 Imatran Pallo-Veikot 10 2 0 8 87-166 4 Loimaan Palloilijat 10 2 0 8 75-200 4 Outokummun Partio 10 1 0 9 109-228 2 Uusinta suorasta säilymisestä: Hyvinkään Tahko - Lännen Pallo 17-3 Sarjakarsinta: Pielaveden Sampo - Lännen Pallo 1-15 , LäPa säilyi mestaruussarjassa. Mestarijoukkueessa pelasivat: Seija Happonen (10 ottelua), Aulikki Pihlajamäki (10), Ritva-Liisa Vainio (10), Leena Jääskeläinen (10), Tuula Rantanen (10), Riitta Hämäläinen (10), Sinikka Sundberg (9), Eija Lohman (9), Tellervo Haapaniemi (7), Terttu Helminen (5), Kirsti Ristlakki (1). ==Palkinnot naisten Mestaruussarjassa== Palkinto Pelaaja Joukkue Vuoden naispesäpalloilija Tuula Rantanen Pallo-Toverit Lyöjäkuningatar Tuula Rantanen Pallo-Toverit Etenijäkuningatar Aulikki Pihlajamäki Pallo-Toverit ==Lähteet== * Matti Rasilainen: Naisten SM-sarja 1965 (pdf) * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Naisten SM- sarjan ottelut Naisten 1965 Luokka:Vuoden 1965 pesäpallo
Fangchenggang

Fangchenggang (, ) on prefektuuritason kaupunki Etelä-Kiinan Guangxin zhuangien autonomisen alueen lounaisosassa. Kaupungin pinta-ala on 6 173 neliökilometriä ja väkiluku 866 927 (vuonna 2010). Kaupungin keskusta sijaitsee linnuntietä noin 130 kilometriä autonomisen alueen pääkaupunki Nanningista etelään. Kaupunki rajoittuu luoteessa Chongzuon, pohjoisessa Nanningin, idässä Qinzhoun prefektuuritason kaupunkeihin. Etelässä naapurit ovat Vietnam ja Etelä-Kiinan meri. == Hallinnollinen jako == Piirikuntatasolla kaupunki jakautuu kahteen kaupunkipiiriin, yhteen piirikuntatason kaupunkiin ja yhteen piirikuntaan. Fangchenggangin hallinnollinen jako piirikuntatasolla # Nimi Kiinan merkit Pinyin Zhuangin kieli Kaupunkipiirit 1 Gangkou 港口区 Gǎngkǒu Qū Gangzgouj Gih 2 Fangcheng 防城区 Fángchéng Qū Fangzcwngz Gih Piirikuntatason kaupunki 3 Dongxing 东兴市 Dōngxīng Shì Dunghhingh Si Piirikunta 4 Shangsi 上思县 Shàngsī Xiàn Sangswh Yen == Galleria == Kuva:Fang cheng gang.jpg | Fangchenggangin sataman portti. Kuva:DF4D 7005在茅岭.JPG | Tavarajuna Fangchengin kaupunkipiirissä. == Lähteet == == Aiheesta muualla == * TravelChinaGuide.com: Fangchenggang Travel Guide Luokka:Guangxin kaupungit Luokka:Guangxin prefektuurit
Kyokushinin Euroopan Open

Kyokushinin Euroopan Open (European Open Karate Championships) on vuosittain käytävä Kyokushinin IKO-liiton Euroopan-mestaruuskilpailut. Sitä on järjestetty vuodesta 2000 lähtien ja se käydään avoimessa painoluokassa. Turnaus on pidetty usein loppuvuodesta marras-joulukuussa.IKO-1. Результаты Абсолютных Чемпионатов Европы по киокушин карате с 2000г kyokushinkarate.com.ua Viitattu 1.9.2016 Historian menestynein ottelija on ollut Alejandro Navarro, joka on turnauksen yhdeksänkertainen mestari. ==Tulokset== Vuosi Isäntämaa Kultaa Hopeaa Pronssia 2000 Sylwester Sypień Andrey Onopchenko Tomasz Najduch 2002 Tomasz Najduch Piotr Banasik Alexei Drobyazko 2003 Alexandre Rodrigues Valentin Krastev Krzysztof Habraszka 2004 Krzysztof Habraszka Nicolae Stoian Sylwester Sypień 2005 Krzysztof Habraszka Alejandro Navarro Jan Soukup 2006 Alejandro Navarro Piotr Banasik Michal Krzak 2007 Alejandro Navarro Lucian Gogonel Krzysztof Habraszka 2008 Alejandro Navarro Lucian Gogonel Petar Martinov 2009 Alejandro Navarro Pablo Estensoro Aleksandăr Komanov 2010 Nicolae Stoian Alejandro Navarro Djema Belkhodja 2011 Alejandro Navarro Zahari Damjanov Diogo Da Silva 2013 Alejandro Navarro Sergej Uvitskij Andrei Tširkov 2014 Patryk Sypień Damian Galinski Vladislav Jekimov 2015 Oleksandr Ieromenko Eldar Ismailov Damian Galinski 2016European Open in Poland kyokushinkaikan.org 6.12.2016 Viitattu 6.12.2016 Alejandro Navarro Andrei Luzin Andrej Zuborev 2017 Konstantin Kovalenko Alejandro Navarro Patryk Sypień 2018 Alejandro Navarro Dzmitryi Varabei Igor Zagainov 2019 Patryk Sypień Dzmitryi Varabei Aleksei Galiev 2020-2021 Peruttu koronaviruspandemian vuoksi 2022 The 19th European Open Kyokushin Karate Championship Results (IKO) kyokushinkarate.news 6.11.2022 Viitattu 7.11.2022 Alejandro Navarro Patryk Sypień Andri Meženskyi 2023 Patryk Sypień Filip Maksimowicz Maxime Demeautis 2024Kumite Men Open mykyokushin.net 26.10.2024 Viitattu 28.10.2024 Gino Cosentino Alejandro Navarro Brice Konda ==Palkinnot== Vuosi Paras taisteluhenki Tameshawari Paras ottelija 2019Результаты 18-го Абсолютного Чемпионата Европы по киокушинкай superkarate.ru 9.12.2019 Viitattu 7.1.2022 Dzmitryi Varabei Patryk Sypień - 2022 Andrzej Winiarski 2024 Gino Cosentino ==Mitalitaulukko== 1 9 5 0 14 2 7 5 7 19 3 2 0 3 5 4 1 3 0 4 5 1 2 5 8 6 1 2 2 5 7 0 2 2 4 8 0 2 0 2 9 0 0 1 1 9 0 0 1 1 ==Menestyneimmät ottelijat== Ottelija Määrä Mestaruus vuodet Alejandro Navarro 9 2006, 2007, 2008, 2009, 2011, 2013, 2016, 2018, 2022 Patryk Sypień 3 2014, 2019, 2023 Krzysztof Habraszka 2 2004, 2005 ==Katso myös== *Naisten European Open Karate Championships *WKO-liiton Euroopan-mestaruuskilpailut *Painoluokalliset Euroopan-mestaruuskilpailut ==Lähteet== Luokka:Kyokushin Luokka:Karaten Euroopan-mestaruuskilpailut
The Recording Academy

The Recording Academy (aiemmin National Academy of Recording Arts and Sciences eli NARAS) on yhdysvaltalainen musiikkiammattilaisten yhdistys. Yhdistys tunnetaan parhaiten sen vuosittain jakamista Grammy-palkinnoista. Palkinnoista päättää järjestön noin 12 000 äänestäjäjäsentä. == Lähteet == == Aiheesta muualla == * Kotisivut Luokka:Yhdysvaltalaiset järjestöt Luokka:Grammy- palkinto Luokka:Musiikkialan järjestöt
Söğüt

Söğüt [søʲyt] on kaupunki ja piirikunta Bilecikin maakunnassa Marmaranmeren rannikkoalueella Turkissa. Söğüt on pinta-alaltaan 599 neliökilometriä, ja sen naapureita ovat Bilecik lännessä, Gölpazarı pohjoisessa, İnhisar koillisessa, Eskişehir kaakossa ja Bozüyük lounaassa. Vuoden 2022 arvion mukaan kaupungissa oli noin 14 000 asukasta, piirikunnassa runsaat 18000. Söğütiin kuuluu viisi kaupunginosaa ja 23 kylää. Söğüt on 31 kilometrin päässä Bilecikista ja 52 kilometrin päässä Eskişehiristä, josta se on taloudellisesti riippuvainen. Pormestari on İsmet Sever (MHP). Historiassa se on tunnettu Osmanien valtakunnan ensimmäisenä pääkaupunkina 1299–1335. == Lähteet == Luokka:Turkin kaupungit Luokka:Turkin piirikunnat Luokka:Osmanien valtakunta Luokka:Bilecikin maakunta
Danzhou

Danzhou (, pinyin: Dānzhōu Shì) on prefektuuritason kaupunki Etelä-Kiinan Hainanin maakunnan pohjoisosassa. Kaupungin pinta-ala on 3 269 neliökilometriä ja väkiluku 932 356 (vuonna 2010). Kaupungin keskusta sijaitsee linnuntietä noin 90 kilometriä maakunnan pääkaupunki Haikousta lounaaseen. Aiemmin alueella oli Danin piirikunta (tai Danxian). Vuonna 1993 piirikunnasta tuli piirikuntatason kaupunki Danzhou. Helmikuussa 2015 kaupunki korotettiin prefektuuritason kaupungiksi. == Hallinnollinen jako == Vaikka Danzhou on prefektuuritason kaupunki, se ei jakaudu piirikuntatasolla, vaan suoraan kuntatasolla 16 suurkuntaan ja neljään kaupungin omistamaan maatilaan. Kaupungin hallintokeskus sijaitsee Nadan suurkunnassa. == Lähteet == == Aiheesta muualla == * Official website of the Hainan Government: Danzhou Luokka:Hainanin kaupungit Luokka:Hainanin prefektuurit
Carinthischer Sommer

Carinthischer Sommer (saks. Kärntenin kesä) on musiikki- ja kulttuurifestivaali, joka on pidetty vuosittain vuodesta 1969 alkaen Ossiachissa, 1972 alkaen myös Villachissa ja viime aikoina muissa paikoissa Kärntenin osavaltiossakin. Festivaalin kävijämäärä on noin 10 000. Ensimmäinen tapahtuma tällä nimellä oli Wilhelm Backhausin pianoilta 25. kesäkuussa 1969 entisessä benediktiiniläisluostarissa Stift Ossiach. Sen aloittivat luostarin pappi Jakob Stingl ja muusikko ja manageri Helmut Wobisch, joka toimi festivaalin intendenttinä kuolemaansa asti. Vuonna 1970 perustettiin Carinthischer Sommer -järjestö. Vuodesta 1974 alkaen kirkko-ooppera on ollut festivaalin tärkeä osa. Tapahtuman paikat ovat luostarikirkko sekä barokki- ja ritarisali Stift Ossiachissa että entisen puistohotellin Villach- kongressikeskus, samoin kuin Bamberg-sali ja vuorikirkko Tiffenissä Feldkirchenin lähellä. Tunnettuja festivaalin osallistujia ovat olleet Claudio Abbado, Leonard Bernstein, Rudolf Buchbinder, Peter Maxwell Davies, Gottfried von Einem, Jean Françaix, James Galway, Robert Holl, Werner Hollweg, Gidon Kremer, Ernst Krenek, Christa Ludwig, Lorin Maazel, Zubin Mehta, Riccardo Muti, Roger Norrington, Boris Pergamenschikow ja Horst Stein. Festivaalin intendenttinä toimi vuosina 2004-2015 Thomas Daniel Schlee. Lokakuussa 2014 julkaistiin hänen irtisanoutumisensa vuoden 2015 teatterisesongin loputtua. Tammikuusta 2016 alkaen festivaalin intendenttinä on toiminut Holger Bleck. == Lähteet == == Aiheesta muualla == * Festivaalin kotisivut (saks.) * Austria Forum: Carinthischer Sommer (saks.) Luokka:Klassisen musiikin tapahtumat Luokka:Itävallan musiikki Luokka:Itävallan tapahtumat Luokka:Kärnten
Matteo Bobbi

Matteo Bobbi (s. 2. heinäkuuta 1978 Milano) on italialainen autourheilija. Vuodet 2001–2003 hän toimi Minardin Formula 1 -tallin testikuljettajana päästen ajamaan vuoden 2003 San Marinon GP:n perjantain ensimmäisissä harjoituksissa. Vuonna 2003 hän kilpaili FIA GT Championship -sarjassa voittaen Thomas Biagin kanssa sarjan mestaruuden, ja sijoittuen seuraavana vuonna toiseksi. Vuonna 2006 hän voitti GT2 -luokan mestaruuden Jaime Melon kanssa. Bobbi on ajanut vuodesta 2000 lähtien erilaisia GT- ja GP-sarjoja, kuten World Series by Nissania, FIA GT:tä, Amerikan Le Mansia sekä erilaisia Endurance-kestävyysajoja Yhdysvalloissa ja Euroopassa. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2003 Minardi AUS MAL BRA SMR TD ESP AUT MON CAN EUR FRA GBR GER HUN ITA USA JPN \- - ==Lähteet== == Aiheesta muualla == * Kotisivut Luokka:Italialaiset autourheilijat Luokka:Vuonna 1978 syntyneet Luokka:Elävät henkilöt
Enrico Toccacelo

thumb|Toccacelo vuonna 2007 Enrico Toccacelo (s. 14. joulukuuta 1978 Rooma) on italialainen autourheilija. Toccacelo aloitti uransa vuonna 2001 kilpaillen Formula 3000 -sarjassa vuoteen 2004 voittaen kolme osakilpailua ja sijoittuen viimeisellä kaudella sarjan toiseksi. Vuodet 2005–2006 hän kilpaili Formula Renault 3.5 -sarjassa voittaen yhden kilpailun. Vuonna 2005 hän toimi Minardin Formula 1 -tallin testikuljettajana ajaen Turkin, Italian ja Belgian GP:n perjantain ensimmäisissä harjoituksissa. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2005 Minardi AUS MAL BHR SMR ESP MON EUR CAN USA FRA GBR GER HUN TUR TD ITA TD BEL TD BRA JPN CHN – – == Formula 3000 -tulokset == Kausi Talli 1 2 3 4 5 6 7 8 9 10 11 12 Pisteet Sijoitus 2001 Team Astromega BRA SMR ESP AUT MON EUR FRA GBR GER 13 HUN Kesk. BEL 17 ITA Kesk. 0 NC 2002 Coloni F3000 BRA 6 SMR 12 ESP 6 AUT 6 MON Kesk. EUR Kesk. GBR 8 FRA 6 GER Kesk. HUN 1 BEL Kesk. ITA Kesk. 14 9. 2003 Super Nova Racing SMR 5 ESP 3 AUT 5 MON Kesk. EUR 1 FRA 13 GBR 6 GER Kesk. HUN 7 ITA 8 30 6. 2004 BCN F3000 SMR 2 ESP 2 MON 2 EUR 1 FRA 12 GBR 2 GER 2 HUN 3 BEL 12 ITA Kesk. 56 2. == A1 Grand Prix -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2005–2006 Italia GBR SPR 16 GBR FEA Kesk. GER SPR 17 GER FEA Kesk. POR SPR 11 POR FEA 7 AUS SPR 10 AUS FEA Kesk. MAL SPR 17 MAL FEA 4 DUB SPR 2 DUB FEA 11 MEX SPR 3 MEX FEA 5 USA FEA USA FEA CHN SPR 16 CHN SPR 9 46 14. 2005–2006 Pakistan RSA SPR 11† RSA FEA Kesk. IND SPR IND SPR 46 14. 2006–2007 Italia NED SPR NED FEA CZE SPR CZE FEA BEI SPR 3 BEI FEA 1 MAL SPR Kesk. MAL FEA 13 IND SPR 11 IND FEA 4 NZL SPR 9 NZL FEA 8 AUS SPR 15 AUS FEA 12 RSA SPR 12 RSA FEA Kesk. MEX SPR 7 MEX FEA 4 SHA SPR 10 SHA FEA 7 GBR SPR 3 GBR FEA 3 52 7. 2007–2008 Italia NED SPR 12 NED FEA 12 CZE SPR 14 CZE FEA 10 MAL SPR 8 MAL FEA Kesk. ZHU SPR ZHU FEA NZL SPR NZL FEA AUS SPR AUS FEA RSA SPR RSA FEA MEX SPR MEX FEA SHA SPR SHA FEA GBR SPR GBR FEA 12 18. Luokka:Italialaiset autourheilijat Luokka:Vuonna 1978 syntyneet Luokka:Elävät henkilöt
Pierre Kaffer

Pierre Kaffer (s. 7. marraskuuta 1976 Bad Neuenahr-Ahrweiler, Rheinland-Pfalz) on saksalainen autourheilija. Kaffer aloitti uransa vuonna 1990 karting -sarjoissa kilpaillen vuonna 1994 Formula Ford -sarjassa ja myöhemmin Formula Opel ja sitten vuodet 1997–2001 Saksan Formula 3 -sarjassa. Vuonna 2004 Kaffer voitti Sebringin 12 tunnin ajon. Vuodet 2005–2006 hän kilpaili DTM -sarjassa. Vuodet 2009–2011 Kaffer kilpaili American Le Mans Series -sarjassa. Hän voitti Le Mansin 24 tunnin ajon GT2-luokassa vuonna 2009. Vuodesta 2012 lähtien hän on kilpaillut FIA World Endurance Championship ja European Le Mans Series -sarjoissa. ==Lähteet== Luokka:Saksalaiset autourheilijat Luokka:Vuonna 1976 syntyneet Luokka:Elävät henkilöt
La La Land

La La Land tarkoittaa seuraavia asioita: * La La Land, Demi Lovaton kappale * La La Land, Naughty Boyn kappale * La La Land, Damien Chazellen ohjaama elokuva vuodelta 2016
Sennwald

Sennwald on kunta Itä-Sveitsissä, Sankt Gallenin kantonissa, kolmekymmentä kilometriä Sankt Gallenin kaupungista etelään. Kunnassa on runsaat 5 000 asukasta. == Sijainti== Sennwald rajoittuu idässä Reinjokeen ja Liechtensteiniin, lännessä Appenzellin Alppeihin kuuluviin Alpsteinvuoriin ja Appenzell Innerrhodenin kantoniin. Pohjoisessa Sennwaldin naapurikunta on Altstätten, etelässä Gams ja Buchs. == Liikenne == Moottoritie A13 Saksan rajalta St. Margrethenista Bellinzonaan kulkee Reinin vartta Sennwaldin kautta. Myös SBB:n rautatie St. Margrethenista Sargansiin kulkee kunnan kautta. Sennwaldin rautatieaseman nimi on Salez-Sennwald. == Lähteet == * === Viitteet === == Aiheesta muualla == * Luokka: Sankt Gallenin kantonin kunnat
Vähä Seitsemisjärvi

Vähä Seitsemisjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähä Seitsemisjärvi on osa Liesijoen aluetta. == Maantietoa == Järven pituus on 600 metriä, leveys 500 metriä ja sen pinta- ala on 16 hehtaaria. Se sijaitsee pohjois-etelä-suuntaisen Seitsemisharjun itäpuolella ja Iso Kivijärven länsipuolella. Ympäristö on soistunutta kangasmaastoa, joka on jätetty ympäröivän Seitsemisen kansallispuiston ulkopuolelle. Järvessä on yksi 100 metrinen kapea saari. Siihen on kaivettu toistakymmentä suo- ja pelto-ojaa. Itäpään lahteen laskee pohjoisesta Venesjärven laskuoja, joka kulkee Seitsemisen maatilan peltojen halki. Järven laskuoja lähtee eteläpäästä ja se laskee 600 metrin jälkeen Iso Seitsemisjärveen. Laskuojaan yhtyy idästä Iso Kivijärven laskuoja. Veden laskennallinen viipymä järvessä on 13 vuorokautta. Rantaviivan pituus on 2,4 kilometriä. Länsirantaan viettää Seitsemisharjun rinteet, pohjoisrannoille päättyy maatialn pellot ja muut rannat ovat metsävaltaisia. Rannoille on rakennettu kolme vapaa-ajan asuntoa. Niille ja maatilalle jihtaa tiet Seitsemisharjun päällä kulkevalta tieltä. == Vedenlaatu == Vedenlaatua on tutkittu vuosina 1979 ja 2002. Järvi on hyvin matala, mutta sen vesi vaihtuu nopeasti. Siitä huolimatta veden happipitoisuus saattaa lopputalvesta laskea tavallista alhaiseksi. Veden humuspitoisuus on suuri, mutta silti veden happamuus ei ole ollut liian suuri. Viimeisessä tutkimuksessa vuonna 2002 veden ravinnepitoisuudet olivat nousseet ja fosforin osalta pitoisuudet ylittivät rehevien järvien tason. Sekä järven mataluus että rehevöityminen pudottavat virkistysluokitusta arvosanaan välttävä. == Lähteet == Luokka:Liesijoen alue (Sipsiöjärven valuma-alue) Luokka:Kurun järvet
Aki Kauppinen

Aki Kauppinen on suomalainen urheiluselostaja ja snookervalmentaja. Eurosportilla selostava Kauppinen on erikoistunut snookerin selostamiseen, mutta hän selostaa myös muita lajeja, kuten yleisurheilua ja mäkihyppyä. Eurosportilla Kauppinen aloitti snookerin selostamisen vuonna 1997. Tätä ennen vuonna 1988 Kauppinen ja hänen isänsä Kare Kauppinen perustivat Helsingin Ratakadulle Suomen ensimmäisen snookersalin Snooker-centerin, jossa esimerkiksi pelasi Robin Hull. == Valmentaminen == Kauppinen valmentaa snookeria Espoon Biljardikerholla ja muun muassa Heikki Niva oli hänen valmennettava. Kauppinen on suorittanut WPBSA World Snooker Coach -tutkinnon World Snooker Akatemiassa, Sheffieldissä vuonna 2012. == Muuta == Vuonna 2007 ja 2008 Kauppinen saavutti SM-mitalin leuanvedossa alle 85-kiloisten miesten sarjassa. == Lähteet == == Aiheesta muualla == * Luokka:Suomalaiset urheiluselostajat Luokka:Suomalaiset urheilutoimittajat Luokka:Suomalaiset urheiluvalmentajat Luokka:Elävät henkilöt Luokka:Syntymävuosi puuttuu
Abu Mohamed al-Adnani

Abu Mohamed al-Adnani, ent. Taha Sobhi Falaha (1977 Syyria – 30. elokuuta 2016 Syyria) oli Isisin päätiedottaja ja näkyvimpiä johtajia, syntyperältään syyrialainen. Hän suunnitteli Isisin merkittävimpiä iskuja. Al-Adnani kuoli Syyriassa iskussa, jonka tekijäksi on ilmoittautunut sekä Yhdysvallat että Venäjä. Isku tehtiin Aleppon maakunnassa. Abu Mohamed al-Adnani oli merkittävässä asemassa Al-Qaidassa. Al-Qaidan heikennyttyä hän jäi vuonna 2005 Yhdysvaltojen vangiksi ja vapautui 2010. Isis oli tuolloin jo perustettu, ja Al-Adnani liittyi siihen. ==Lähteet== Luokka:Syyrialaiset henkilöt Luokka:Isis Luokka:Vuonna 1977 syntyneet Luokka:Vuonna 2016 kuolleet
Aguni (1944)

Aguni () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanilta Tsurumista, missä köli laskettiin 25. helmikuuta 1944. Se laskettiin vesille 21. syyskuuta ja otettiin palvelukseen vielä saman vuoden lopulla 2. joulukuuta. == Palvelus == Alus poistettiin alusluettelosta 30. marraskuuta 1945. Romutus saatiin päätökseen 20. toukokuuta 1948. == Lähteet == * === Viitteet === Luokka:Ukuru-luokan saattajat
Wilkinson Sword

Wilkinson Sword on yhdysvaltalaisen Edgewell Personal Caren omistama parranajovälineiden ja muiden hygieniatuotteiden brändi. Wilkinson Sword -yhtiön perusti keksijä-insinööri Henry Nock vuonna 1772 ja se valmisti alun perin bajonetteja ja ampuma-aseita. Yhtiö laajensi toimintaansa 1800-luvulla miekkojen valmistukseen ja alkoi vuonna 1877 valmistaa partaveitsiä. Vuonna 1898 Wilkinson Sword uudelleen teroittavia teriä käyttävän Pall Mall -partahöylän. Yhtiö alkoi vuonna 1956 kehittää hiontamenetelmää partaterien valmistukseen ruostumattomasta teräksestä yhteistyössä saksalaisen Osberghaus KG -yhtiön kanssa. Wilkinson Sword toi ensimmäisenä markkinoille ruostumattomasta teräksestä valmistetun kaksipuolisen partaterän. Yhtiö toi vuonna 1970 markkinoille ensimmäisen teräkasetteja käyttävän partahöylän. Yhtiö on lisäksi valmistanut kirjoituskoneita, puutarhasaksia, saksia ja moottoripyöriä. Wilkinson Sword -puutarhanhoitotarvikkeita valmistaa nykyään lisenssisopimuksella E.P. Barrus. Vuonna 2000 yhtiö sulki partateriä valmistavan tehtaansa Isossa-Britanniassa. == Lähteet == Luokka:Brittiläiset teollisuusyritykset Luokka:Brittiläiset moottoripyörävalmistajat Luokka:Parranajo
Lamminpään urheilukenttä

Lamminpään urheilukenttä on Tampereen Lamminpäässä, Lamminpään koulun vieressä sijaitseva urheilukenttä. Kenttää käyttävät Lamminpään koulu, Team Rahola, Lamminpään Korpi, TPV sekä Ikurin Vire. Myös Suomen jalkapallomaajoukkue on käyttänyt kenttää harjoituksissaan. == Lähteet == Luokka:Lamminpää Luokka:Tampereen urheilupaikat Luokka:Suomen urheilukentät
Eldar Ismajilov

Eldar Ismajilov (;Херсонець став Чемпіоном Європи. H’ersonin kaupunki. Viitattu 8.6.2024. s. 22. maaliskuuta 1995) on ukrainalainen karateka. Hän on viisinkertainen Kyokushinin Euroopan-mestari, joista kolme on tullut IKO- liitossa. Ismajilov saavutti myös WKB-liiton maailmanmestaruuden 2019. ==Kilpaura== Ismajilov kilpaili uransa alussa kevytsarjassa, jossa hän saavutti Euroopan mestaruuden 2012. Kaksi vuotta myöhemmin Ismajilov otteli vielä kerran kevytsarjassa, jolloin hän saavutti pronssia Varnan EM- kilpailuissa. Vuodeksi 2015 Ismajilov siirtyi keskisarjaan ja voitti Berliinin EM-kilpailut. Hän voitti loppuottelussa Lucian Gogonelin. Ismajilov voitti uransa kolmannen Euroopan mestaruuden alle 90-kiloisten sarjassa Varnassa 2016. Hän voitti loppuottelussa Ivan Mezentsevin.EC Varna 2016 Results kyokushinkaikan.org 1.6.2016 Viitattu 28.8.2016 Samalla hänestä tuli Lucian Gogonelin ohella toinen ottelija, joka on kyennyt voittamaan Euroopan mestaruuden kolmessa eri painoluokassa. ===Siirtyminen WKB-liittoon=== Sittemmin vuonna 2017 Ismajilov siirtyi Ukrainan maajoukkueen mukana WKB- liittoon ja saavutti heti Euroopan cupin mestaruuden raskaassarjassa. Espanjassa pidetyssä turnauksessa hän voitti loppuottelussa Erick Juniorin. Samana vuonna hän oli mukana Puolassa järjestetyissä WKB:n ensimmäisissä EM- kilpailuissa. Ismajilov eteni turnauksessa loppuotteluun saakka, jossa hän jäi hopealle hävittyään raskaansarjan mestaruuden Alexandr Drozdille. 2018 Ismajilov osallistui toukokuussa järjestettyihin historian toisiin EM- kilpailuihin, jossa hän tällä kertaa voitti alle 85-kiloisten sarjan. Hän vei mestaruuden Vsevolod Vsevolodovia vastaan käydyn loppuottelun päätteeksi.Results of the 2nd European Championships among men and women worldkyokushinbudokai.com Viitattu 9.7.2018 Heinäkuussa Ismajilov otteli WKB- liiton alle 80-kiloisten mestaria Catalin Mocanua vastaan Dynamite Fighting Show -tapahtuman superottelussa. Ismajilov hävisi kolmieräisen ottelun tuomariäänin.FELICITĂRI! Cătălin Mocanu, VICTORIE la Gala Dynamite Fighting Show! 6.7.2018 Viitattu 15.7.2018 2019 lokakuussa Ismajilov saavutti uransa ensimmäisen maailmanmestaruuden voitettuaan yli 80-kiloisten loppuottelussa Nicu Laurentiun.WKB World Cup 2019 results worldkyokushinbudokai.com 19.10.2019 Viitattu 10.12.2019 Ismajilov saavutti joulukuussa 2021 WKB- liitossa toisen ja samalla uransa viidennen Euroopan mestaruuden Puolassa. Hän voitti loppuottelussa Santiago Orlando Alvarezin.The 4th WKB European Kyokushin Championship Results worldkyokushinbudokai.com 12.12.2021 Viitattu 11.2.2022 ==Potkunyrkkeily== Elokuussa 2019 Ismajilov otteli Akhmat Ichigeki 2 -tapahtumassa K-1 säännöillä käydyn potkunyrkkeilyottelun Nikita Pavloa vastaan. Hän voitti ottelun kolmannessa erässä teknisellä tyrmäyksellä.Akhmat Ichigeki 2: Eldar Ismailov vs Nikita Pavlo kyokushinkarate.news 5.9.2019 Viitattu 10.12.2019 ==Lähteet== Luokka:Ukrainalaiset karatekat Luokka:Potkunyrkkeilijät Luokka:Kyokushinin harjoittajat Luokka:Vuonna 1995 syntyneet Luokka:Elävät henkilöt
Mirko Lehtinen

Mirko Lehtinen (s. 17. marraskuuta 1993) on suomalainen basisti joka soittaa jyväskyläläisessä thrash metal -yhtye Lost Societyssa. Lehtinen on soittanut yhtyeessä vuodesta 2011 ja ollut mukana säveltämässä, sekä sovittamassa Lost Societyn jokaisella albumilla. Lehtinen käyttää ESP:n bassoja ja EMG:n bassomikrofoneja. Hän käytti pitkään Jacksonia, mutta siirtyi ESP:hen vuonna 2015. Suurimmaksi musiikilliseksi vaikuttajaksi Lehtinen on maininnut Panteran, ja hän on ottanut paljon vaikutteita mm. Rex Brownilta. Mutta myös muilta metallimusiikin basisteilta, kuten Cliff Burtonilta. == Lähteet == Luokka:Suomalaiset metallimusiikin basistit Luokka:Vuonna 1993 syntyneet Luokka:Elävät henkilöt
Emni

Emni on Isisin tiedusteluyksikkö ja ulkomaisten operaatioiden yksikkö, jonka tehtävänä on terroristien värvääminen ja kouluttaminen. Emniä johti kuolemaansa saakka Isisin päätiedottaja Abu Mohamed al-Adnani. Hän ei suunnitellut iskuja, mutta lähetti terroristit suorittamaan tehtäväänsä. ==Lähteet== Luokka:Isis
Kairon purppuraruusu

Kairon purppuraruusu (The Purple Rose of Cairo) on Woody Allenin käsikirjoittama ja ohjaama romanttinen komediaelokuva vuodelta 1985. Sen pääosia näyttelevät Mia Farrow ja Jeff Daniels. Muita näyttelijöitä ovat Danny Aiello, Dianne Wiest, Van Johnson ja Milo O’Shea. 1930-luvun lamavuosiin sijoittuvassa fantasiassa nuori elokuvahullu nainen (Farrow) ihastuu eksoottisten seikkailuelokuvien miestähteen (Daniels). Tunne on molemminpuolinen, ja yhtäkkiä elokuvan sankarihahmo siirtyykin naisen todelliseen arkeen. Valkokankaalle jäljelle jääneet näyttelijät joutuvat sanaharkkaan pettyneen elokuvayleisön kanssa. The New York Timesin kriitikot valitsivat Kairon purppuraruusun vuonna 2004 yhdeksi kaikkien aikojen tuhannesta parhaasta elokuvasta maailmassaThe Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive).. ==Lähteet== == Aiheesta muualla == * Luokka:Woody Allenin ohjaamat elokuvat Luokka:Vuoden 1985 yhdysvaltalaiset elokuvat Luokka:Yhdysvaltalaiset romanttiset komediat Luokka:Elokuvat elokuvanteosta
Dave Keuning

David Brent ”Dave” Keuning (s. 28. maaliskuuta 1976 Pella, Iowa) on yhdysvaltalainen muusikko, joka tunnetaan parhaiten rock-yhtye The Killersin kitaran soittajana. ==Ura== ===The Killers (2001–)=== Yhtye perustettiin, kun Keuning laittoi mainokselle Las Vegas Weekly -lehteen, jossa luki: ”Etsitään muusikkoja yhtyeeseen. Vaikutteita: Oasis, Smashing Pumpkins, Bowie ja Radiohead.” Pian sen jälkeen Brandon Flowers vastasi, ja he alkoivat soittaa yhdessä. Sen jälkeen yhtyeeseen liittyi Mark Stoermer ja Ronnie Vannucci Jr. The Killersin ensimmäisillä demoilla oli muun muassa kappale ”Mr. Brightside”, johon Keuning kirjoitti riffin ennen tapaamista Flowersin kanssa. The Killers on myynyt yli 25 miljoonaa äänitettä maailmanlaajuisesti, mukaan lukien neljä perättäistä listaykköseksi noussutta albumia Isossa-Britanniassa. ===Muut esiintymiset=== Keuning on haastatteluissa maininnut, että hänellä on muutamia kappaleita, joita hän on suunnitellut julkaisevansa soolona tai sivuprojektina. Hän soitti Imagine Dragonsin kanssa The Night Tourilla. ==Yksityiselämä== Keuning syntyi ja asui Pellassa, Iowassa. Hän aloitti kitaran soittamisen ennen kuin aloitti Pella Community High Schoolin, jossa hän soitti jazz-yhtyeessä. Vuonna 2000 hän muutti Las Vegasiin, Nevadaan, jossa hän työskenteli Banana Republic -vaatekaupassa. Keuningilla on yksi lapsi, Kyler, joka syntyi vuonna 2005. Keuning viettää aikaa San Diegossa ja Las Vegasissa. ==Lähteet== Luokka:Yhdysvaltalaiset kitaristit Luokka:Vuonna 1976 syntyneet Luokka:Elävät henkilöt
Venesjärvi (Ylöjärvi)

Venesjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Venesjärvi on osa Liesijoen aluetta. == Maantietoa == Järven pituus on 300 metriä, leveys 100 metriä ja sen pinta-ala on 2,5 hehtaaria. Se sijaitsee Seitsemisharjun ja Kivinevan välissä alueella, joka ei kuulu Seitsemisen kansallispuistoon. Järven ympäristö on suon ja kangasmaaston vuorottelua. Sen laskuoja lähtee eteläpäästä ja laskee kilometrin päässä Vähä Seitsemisjärven itäpäähän. Rantaviivan pituus on 750 metriä ja järven itäpuolella sijaitsee entinen Venesjärven maatila. Sinne johtaa tie Länsi- Aureelta. Kansallispuiston rajat ovat järven kohdalla 400 metrin päässä toisistaan ja järvi sijaitsee ihan länsirajan tuntumassa. Kansallispuiston retkipolku ohittaa järven sen eteläpuolelta. == Lähteet == Luokka:Liesijoen alue (Sipsiöjärven valuma-alue) Luokka:Kurun järvet
Iso Seitsemisjärvi

Iso Seitsemisjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso Seitsemisjärvi on osa Liesijoen aluetta ja se kuuluu Seitsemisen kansallispuistoon. == Maantietoa == Järven pituus on 1,0 kilometriä, leveys 800 metriä ja sen pinta-ala on 31 hehtaaria. Se sijaitsee Seitsemisharjun itäpuolella olevassa mutkassa aivan Vähä Seitsemisjärven eteläpuolella. Järvellä on kaksi saarta, jotka ovat 90 ja 30 metriä pitkät, ja se on matala ja paikoin ruohottunut. Avovettä on loppukesällä noin puolet järven pinta-alasta. Vaikka järvi kuuluu Seitsemisen kansallispuistoon, on siihen kaivettu neljä suo-ojaa. Järven koillisrannan keskimmäiseen lahteen laskee Vähä Seitsemisjärven laskuoja, johon yhtyy myös Iso Kivijärven laskuoja. Järven oma laskuoja lähtee sen kaakkoispäästä Seitsemisjokena, joka yhtyy Liesijokeen lähes viiden kilometrin päässä. Veden laskennallinen viipymä järvessä on 17 vuorokautta. Rantaviivan pituus on 4,9 kilometriä. Itärannat ovat harjujakson rinteitä ja itärannat soistunutta metsää. Järvi on autio, mutta sen viereistä harjua seuraa Länsi-Aureelta alkana maantie. Tieltä laskeutuu lyhyt tie järven itärantaan. == Vedenlaatu == Vedenlaatua on tutkittu kolmesti ja viimeksi vuonna 2002. Järven happipitoisuuden osalta tilanne on huono. Vesi on hyvin matala ja kasvillisuus näyttää loppukesällä varsin rehevältä. Vesi kuitenkin vaihtuu nopeasti, joten tilanne ei huonone kesällä. Sen sijaan jääpeitteen alla lopputalvesta järvessä esiintyy happikatoa. veden ravinnepitoisuudet voivat vaihdella suuresti eri vuodenaikoina ja varsinkin sateiden jälkeen. Lopputalvella ravinnepitoisuudet nousevat happikadosta johtuen. Järven virkistysarvot ovat huonot, mutta sen luontoarvot ovat hyvät. Erityisesti ruohottunut järvi elättää runsaan linnuston. == Seitsemisen kansallispuisto == Järvi sijaitsee kansallispuistossa liikumisrajoitetulla alueella, missä on kielletty liikkumasta 1.4–15.7. Lähin pysähtymispaikka sijaitsee tiellä järven suoja- alueen eteläpuolella noin 150 metriä rannasta. Siellä Kirkkaanlamminkankaalla on retkeilijöitä varten pysäköintialue, opastaulu ja käymälä. == Lähteet == Luokka:Liesijoen alue (Sipsiöjärven valuma-alue) Luokka:Kurun järvet Luokka:Seitsemisen kansallispuisto
Nitrofeeni

Nitrofeeni (C12H7NCl2O3) on kloorattuihin ja nitrattuihin difenyylieettereihin kuuluva orgaaninen yhdiste. Yhdistettä on käytetty maataloudessa herbisidinä, mutta sen käyttö on kielletty muun muassa Yhdysvalloissa ja Euroopan unionin alueella vuonna 1997. ==Ominaisuudet== Huoneenlämpötilassa nitrofeeni on valkoista kiteistä ainetta. Valon vaikutuksesta nitrofeenin väri muuttuu tumman ruskeaksi. Yhdiste on veteen liukenematonta ja liukenee hieman etanoliin. Hyvin nitrofeeni liukenee muun muassa asetoniin, heksaaniin sekä bentseeniin. Nitrofeeni ärsyttää ihoa, silmiä ja hengitysteitä ja on mahdollisesti karsinogeeninen. Rottakokeissa nitrofeenialtistuksen on todettu aiheuttavan poikasille kongenitaalisen palleatyrän muodostumista. Nitrofeeni on selektiivinen herbisidi, jota on käytetty yksivuotisten rikkakasvien hävittämiseen. Herbisidinen vaikutus perustuu yhteyttämisen elektroninsiirtoketjun häiritsemiseen.Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 1.9.2016 ==Valmistus ja käyttö== Nitrofeenia valmistetaan p-kloorinitrobentseenin ja 2,4-dikloorifenolin välisellä emäksen katalysoimalla reaktiolla. Nitrofeenia on käytetty rikkaruohomyrkkynä muun muassa vilja-, riisi-, sokerijuurikas-, vihannes- ja koristekasviviljelmillä. Yhdiste levitetään rakeina tai emulsiona. ==Lähteet== Luokka:Kasvintorjunta- aineet
Pikkulammi (Ylöjärvi, Länsi-Aure)

Pikkulammi on Pirkanmaalla Ylöjärven Länsi-Aureella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pikkulammi on osa Liesijoen aluetta ja se kuuluu Seitsemisen kansallispuistoon. == Maantietoa == Lammen pituus on 150 metriä, leveys 150 metriä ja sen pinta-ala on 1,5 hehtaaria. Se sijaitsee Iso Kivijärven eteläpuolella ja Pitkäjärven länsipuolella suolla. Rantaviivan pituus on 450 metriä ja lampi on autio. Lammelle ei myöskään johda polkuja tai teitä. Lähin tie kulkee Pitkäjärven entiseltä maatilata seututielle 332. == Lähteet == Luokka:Liesijoen alue (Sipsiöjärven valuma-alue) Luokka:Kurun järvet Luokka:Seitsemisen kansallispuisto
Pitkäjärvi (Ylöjärvi, Länsi-Aure)

Pitkäjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pitkäjärvi on osa Liesijoen aluetta ja se kuuluu Seitsemisen kansallispuistoon. == Maantietoa == Järven pituus on 900 metriä, leveys 150 metriä ja sen pinta-ala on 8,7 hehtaaria. Se sijaitsee Iso Kivijärven ja Kärmeskukkulan välimaastossa suoalueella, joka oli aiemmin tiheästi ojitettu. Järvellä on jäljellä enää kolme lyhyttä suo-ojaa, jotka ainoastaa tuovat vettä järveen. Järven valuma-alueeseen kuuluvat muun muassa Onkilammi, Pikkulammi ja idässä sijaitsevaa Käsikivenlammia. Pitkäjärvellä ei ole laskuojaa, mutta vedet kulkeutuvat Seitsemisjoen suuntaan. Veden laskennallinen viipymä järvessä on 106 vuorokautta. Rantaviivan pituus on 2 kilometriä. Länsirannat ovat pääosin hiekkapohjaista kangasmaastoa ja itärannat suomaata. Järven pohjoispään länsirannalla sijaitsee Pitkäjärven kämppä ja eteläpäässä jokin pienempi rakennus. Niille johtaa polku seututieltä 332 tulevalta tieltä. == Vedenlaatu == Pitkäjärvi on kuulunut soiiden ennallistamishankkeeseen (suo- ojien tukkiminen) ja sen vedenlaatua on seurattu sen vuoksi tiiviisti vuosina 1980–2008. Veden humuspitoisuus on korkea ja veden happamuudentaso (eli pH) on alhainen. Nämä suureet ovat tyypillisiä suomalaisille suojärville. Järven fosforipitoisuudet olivat alussa korkeita, mutta ne ovat laskeneet lievästi rehevien järvien tasolle. Levien määrä vedessä on kuitenkin vaihdellut. Välillä levämäärät ovat olleet karujen järvien tasolla, mutta toisinaan ne ovat kohonneet lievästi rehevien järvien tasoille. Korkeat levämäärät voivat olla sidoksissa korkeisiin typen ja ammoniumtypen silloisiin pirtoisuuksiin. Järven happitalous on tyydyttävä tai välttävä tasoltaan. Alusveden happikatoa esiintyy lopputalvella ja -kesällä. Järven virkistyskäytön arvosana on heikko. == Seitsemisen kansallispuisto == Järven ympäristöä on ennallisettu luomalla umpeen ympäröivillä soilla olleita suo-ojia. Silloin tukittiin myös yhteys Onkilammiin ja oma laskuojayhteys Seitsemisjokeen. Nykyinen puomilla suljettu polkureitti on tarkoitettu kävelyyn, pyöräilyyn ja ratsastukseen. Puomin saa autoa varten auki, kun vuokraa Pitkäjärven autiotuvan. Autiotupaa kutsutaan myös Pitkäjärven metsätyökämpäksi, koska sitä käytettiin metsätyömiesten majoitukseen sotien jälkeisissä hakkuissa. Kohteessa on myös käymälä ja kaivo. == Lähteet == Luokka:Liesijoen alue (Sipsiöjärven valuma-alue) Luokka:Kurun järvet Luokka:Seitsemisen kansallispuisto
Onkilammi (Ylöjärvi)

Onkilammi on Pirkanmaalla Ylöjärven Länsi-Aureella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Onkilammi on osa Liesijoen aluetta ja se kuuluu Seitsemisen kansallispuistoon. == Maantietoa == Lammen pituus on 400 metriä, leveys 200 metriä ja sen pinta-ala on 3,7 hehtaaria. Se sijaitsee keskellä kansallispuistoa Pitkäjärven koillispuolella. Siihen tulee vain kaksi suo- ojaa. Lammella ei ole laskuojaa. Veden laskennallinen viipymä järvessä on 182 vuorokautta. Rantaviivan pituus on 900 metriä. Kaikki rannat ovat suota. lampi on autio eikä sinne johda tietä. Lähin tie ohittaa lammen 200 metriä koillisesta. Tie tulee seututieltä 332. == Vedenlaatu == Onkilammen sijainti kunnostetun suon keskellä on kiinnostanut tutkijoita. Sitä onkin tutkittu vuosina 1980, 1987 ja 2000. Vedessä on runsaasti humusta ja vesi on hapanta. Kesälläkin veden happamuudentaso eli sen pH-arvo voi olla 5,0, mutta talvella tätäkin tasoa alempi. Vuonna 2000 tehdyssä fosforin pitoisuuden mittauksessa saatiin pitoisuudeksi 75 µg/l (mikrogrammaa litrassa). Se on varsin korkea arvo, jolle ei ole löytynyt seiltystä. Koska lampi on noin yhdeksän metriä syvä ja sen pinta-ala on pieni, syntyy veteen kesällä ja talvella lämpötilakerrostumista. Silloin vesikerrosten välinen veden vaihtuvuus on olematonta ja veden happi kuluu etenkin järven pohjalla vähiin. Pohjalla on todettu happikatoa ja toisinaan täydellistä hapettomuutta. Hapettomassa tilassa pohjasedimenttien ravinteita alkaa liueta takaisin veteen ja järvi alkaa rehevöityä. Edellä kerrottujen ominaisuuksiensa vuoksi järven virkistyskäytölle on annettu arvosana huono. Järveä ei tosin kukaan käytäkään. == Seitsemisen kansallispuisto == Kansallispuistosta ei ole lammelle polkuja, mutta puiston perustamisen jälkeen kaikki ympäröivän suon suo-ojat luotiin umpeen. Samalla lampi menetti laskuojansa, joka laski viereiseen Pitkäjärveen. == Lähteet == Luokka:Liesijoen alue (Sipsiöjärven valuma-alue) Luokka:Kurun järvet Luokka:Seitsemisen kansallispuisto
Haukilampi (Ikaalinen, Kovero)

Haukilampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma- alueeseen. Haukilampi on osa Liesijoen aluetta ja se kuuluu Seitsemisen kansallispuistoon. == Maantietoa == Lammen pituus on 200 metriä, leveys 150 metriä ja sen pinta-ala on 2,1 hehtaaria. Se sijaitsee Seitsemisen kansallispuiston eteläosassa ja Seitsemisjoen eteläpuolella olevalla suoalueella. Lammen länsipuolella sijaitsee pohjois-etelä-suuntainen Haukilamminharju, jonka korkein kohta sijaitsee lammen vieressä. Lampeen ei tule suo-ojia eikä sillä ole laskuojaa. Seitsemisjoki virtaa ohitse noin 350 metriä pohjoisessa. Rantaviivan pituus on 550 metriä ja rannat ovat suomaata ja lampi on autio. Harjulta poikkeaa itään kävelypolku, josta tulee lammelle lyhyt polku. == Seitsemisen kansallispuisto == Lammen lähiympäristön suot ovat olleet ojitettuja, mutta kansallispuiston perustamisen jälkeen ne on kaikki luotu umeen. Silloin lammen laskuoja Seitsemisjokeen tukittiin. Harjua myöten tulee polku, joka yhdistää Iso Seitsemisjärven ja Koveron maatilan. Haukilammen kohdalta siitä erkanee itään polku, joka on osa Torpparin taivalta. Lammen kohdalla on retkeilijöille osoitettu leiri- ja nuotiopaikka, jossa on lisäksi käymälä. == Lähteet == Luokka:Liesijoen alue (Sipsiöjärven valuma-alue) Luokka:Ikaalisten järvet Luokka:Seitsemisen kansallispuisto